ঘন কুয়াশার জেরে সাগরে বন্ধ ভেসেল পরিষেবা, ভোগান্তি পুণ্যার্থী ও নিত্যযাত্রীদের

কলকাতা: সকাল থেকে ঘন কুয়াশার (Foggy Weather) চাদরে ঢেকেছে রাজ্যের বিস্তৃর্ণ এলাকা। পশ্চিমী ঝঞ্ঝার জেরে কুয়াশার বাড়বাড়ন্ত দেখা গেল সোমবার সকালেও। ঘন কুয়াশার কুয়াশার দখলে গঙ্গাসাগর কপিলমুনি মন্দির চত্বর। ঘন কুয়াশার জেরে দৃশ্যমান তো কম থাকায় মন্দির চত্বরে কিছুই দেখা যাচ্ছে না। অন্যদিকে অতিরিক্ত কুয়াশার জেরে সাগরের কচুবেড়িয়া থেকে লট নম্বর আট ভেসেল পরিষেবা সম্পূর্ণভাবে বন্ধ রয়েছে। ঘন কুয়াশায় দৃশ্যমানতা কমে যাওয়ার কারণে উড়ান পরিষেবা এবং ট্রেন চলাচল বিঘ্নিত (Aviation Rail Bus Services Interrupted Foggy) হয় এ দিন। ভোর থেকেই গাড়ি চলছে হেড লাইট জ্বালিয়ে।

ঘন কুয়াশার জেরে সাগরের ভেসেল পরিষেবা বন্ধ। পাশাপাশি নামখানা থেকে সাগরের বেনুবন যাওয়ার লঞ্চ পরিষেবা সম্পূর্ণভাবে বন্ধ রয়েছে সকাল থেকে। আজ বেলায় মুখ্যমন্ত্রী মমতা বন্দ্যোপাধ্যায় সাগরমেলায় আসছেন। তারই আগে কুয়াশার জেরে নদীপথে পরিবহন বন্ধ হয়ে যাওয়ায় সমস্যা বেড়েছে। প্রশাসনিক প্রস্তুতিতেও সমস্যা হচ্ছে। কাকদ্বীপের লট নং আট ও সাগরের কচুবেড়িয়ার পাশাপাশি নামখানা জেটিঘাটে প্রচুর মানুষ ও পুণ্যার্থী অপেক্ষায় আছেন। বেলা বাড়ার পরও কুয়াশা না কাটলে দুর্ভোগ চরমে উঠবে। কুয়াশার জেরে জেলার পরিবহন ব্যবস্থা কিছুটা হলেও বিঘ্নিত হচ্ছে। যত বেলা হচ্ছে ততই ঘন হচ্ছে কুয়াশা। জেরে দমদম বিমানবন্দরে ব্যাহত উড়ান পরিষেবা। ৬০টি উড়ান ছাড়তে বিলম্ব। কলকাতাগামী ৩টি বিমানকে অন্য বিমানবন্দরে পাঠানো হয়েছে। চরম ভোগান্তির শিকার যাত্রীরা। ক্যাট থ্রি সিস্টেম থাকা সত্ত্বেও ব্যাহত বিমান পরিষেবা। কুয়াশায় প্রভাব ট্রেন চলাচলেও। হাওড়ায় দেরিতে ঢুকেছে বা ঢুকবে একাধিক ট্রেন। হাওড়া-শিয়ালদায় লোকাল ট্রেনের গতিও অন্যদিনের তুলনায় কম।

আরও পড়ুন: কুয়াশায় আচ্ছন্ন তিলোত্তমা, উত্তুরে হাওয়ায় ফের থমকে শীত

দৃশ্যমান্যতা ৫০মিটারের নীচে নেমে যাওয়ায় বিমান পরিষেবা ব্যাহত কলকাতা বিমানবন্দরে। সোমবার ভোর ৪টে থেকে দৃশ্যমান্যতা ৫০মিটারের নীচে নেমে যায়। এরফলে বিমান পরিষেবা ব্যাহত হয়। এখন দৃশ্যমান্যতা ৫০ মিটারের নীচে থাকায় কলকাতা বিমানবন্দর থেকে কোন বিমান প্রস্থান অর্থাৎ ডিপারচার করেনি। অন্যদিকে যে সমস্ত বিমানে ক্যাট-৩ বি ব্যবস্থা রয়েছে সেই সমস্ত বিমান কলকাতা বিমানবন্দরে অবতরন করতে পেরেছে। বিমানবন্দর সূত্রে খবর, এখন পর্যন্ত ২-৩টি বিমান কলকাতা বিমানবন্দরে অবতরন করতে পেরেছে। দৃশ্যমান্যতা ৫০ মিটারের নীচে নেমে যাওয়াতেই এই বিপত্তি দেখা দিয়েছে।

ঘন কুয়াশার জেরে হাওড়া স্টেশনের ২ শাখায় ট্রেন চলাচল বিঘ্নিত হচ্ছে। পূর্ব রেলের হাওড়া ডিভিশনের একাধিক দূরপাল্লার ট্রেন নির্ধারিত সময়ের থেকে বেশ কিছুটা দেরিতে ঢুকেছে। রেল সূত্রে খবর, ডাউন রাজধানী এক্সপ্রেস, ডাউন যোধপুর এক্সপ্রেস সাড়ে চার ঘণ্টা, ডাউন মুম্বই মেল ভায়া এলাহাবাদ ৪ ঘণ্টা, ডাউন বিভূতি এক্সপ্রেস ৩ ঘণ্টা এবং ডাউন দুন এক্সপ্রেস ১ ঘণ্টা দেরিতে হাওড়ায় ঢুকেছে। এছাড়াও, আপ হাওড়া-নিউ দিল্লি দুরন্ত এক্সপ্রেসের সোমবার সকাল ৮টা ৩৫ মিনিটে বদলে বেলা ১১টা ৫৫ মিনিটে ছাড়বে। দক্ষিণ পূর্ব রেলওয়ে একাধিক দূরপাল্লার ট্রেন বেশ কিছুটা দেরিতে ঢুকছে। কুয়াশার জন্য লোকাল ট্রেনের গতি অন্য দিনের তুলনায় কম।

দেখুন ভিডিও